PMIndiaData/PMIndiaSum huggingface dataset:
‘చెన్నై క‌నెక్ట్’ భార‌త‌దేశం-చైనా సంబంధాల లో స‌హ‌కారభరిత నవ శ‌కాన్ని ఆరంభిస్తుంద‌న్న ప్ర‌ధాన మంత్రి శ్రీ న‌రేంద్ర మోద

భార‌త‌దేశాని కి, చైనా కు మ‌ధ్య ‘‘సహకారం లో ఒక నూత‌న శ‌కాన్ని’’ త‌మిళ‌ నాడు లోని చెన్నై కు స‌మీపం లో ఉన్న మామ‌ల్ల‌పుర‌మ్ లో నేడు జ‌రిగిన లాంఛ‌న‌ప్రాయం కాన‌టువంటి రెండో శిఖ‌ర స‌మ్మేళ‌నం ఆరంభించింది అని ప్ర‌ధాన మంత్రి శ్రీ న‌రేంద్ర మోదీ అన్నారు. మామ‌ల్ల‌పుర‌మ్ లో ఈ రోజు న అనౌపచారిక శిఖ‌ర స‌మ్మేళ‌నం యొక్క రెండో రోజు న చైనా అధ్య‌క్షుడు శ్రీ శీ జిన్ పింగ్ కు మరియు ప్ర‌ధాన మంత్రి శ్రీ న‌రేంద్ర మోదీ కి మ‌ధ్య ప్ర‌తినిధివ‌ర్గం స్థాయి చ‌ర్చ‌ లు మొదలవడానికి ముందు ప్ర‌ధాన మంత్రి ఆరంభిక ప్ర‌క‌ట‌న ను వెలువ‌రించారు. ఉభ‌య దేశాల మ‌ధ్య ఒక‌టో అనౌపచారిక శిఖ‌ర స‌మ్మేళ‌నం కింద‌టి సంవ‌త్స‌రం లో వుహాన్ లో జ‌రిగిన సంగ‌తి ని ప్ర‌ధాన మంత్రి శ్రీ మోదీ ప్ర‌స్తావించి, ఆ స‌మావేశం ‘‘మ‌న సంబంధాల లో ఒక స‌రికొత్త గ‌తి ని మ‌రియు ఇతోధిక స్థిర‌త్వాన్ని తీసుకొని వ‌చ్చింది’’ అని పేర్కొన్నారు. ‘‘ఇరు దేశాల మ‌ధ్య వ్యూహాత్మ‌క క‌మ్యూనికేశ‌న్ విస్తరించింది’’ అని ఆయ‌న అన్నారు. ‘‘మ‌న మ‌ధ్య వున్న అభిప్రాయ భేదాల‌ ను అవి వివాదాలు గా మారక మునుపే వివేక‌వంత‌మైన తీరు లో ప‌రిష్క‌రించుకోవాల‌ని, అదే విధం గా ఒక ప‌క్షం యొక్క ఆందోళ‌న‌ల‌ ను మ‌రొక ప‌క్షం అర్థం చేసుకొంటుంద‌ని, అంతేకాకుండా మ‌న మ‌ధ్య గ‌ల సంబంధాలు ప్ర‌పంచ శాంతి కి, ఇంకా ప్రపంచ స్థిర‌త్వాని కి పాటు ప‌డుతాయి’’ అని కూడా ప్ర‌ధాన మంత్రి పేర్కొన్నారు. మామ‌ల్ల‌పుర‌మ్ లో జ‌రిగిన రెండో అనౌపచారిక శిఖ‌ర స‌మ్మేళ‌నాన్ని గురించి ప్ర‌ధాన మంత్రి మ‌ట్లాడుతూ, ‘‘చెన్నై స‌మిట్ లో మ‌నం ఇంత‌వ‌ర‌కు ద్వైపాక్షిక అంశాలను గురించి మరియు ప్ర‌పంచ అంశాల ను గురించి ఒక‌రి అభిప్రాయాల ను మ‌రొక‌రికి వెల్ల‌డి చేసుకొన్నాము. వుహాన్ ఇన్ ఫార్మల్ స‌మిట్ మ‌న ద్వైపాక్షిక సంబంధాల కు ఒక కొత్త గ‌తి ని అందించింది. ఈ రోజు న మ‌న చెన్నై క‌నెక్ట్ తో మ‌న రెండు దేశాల సంబంధాల లో స‌హ‌కారానికి సంబంధించిన ఒక కొత్త శ‌కం ఆరంభ‌మైంది’’ అన్నారు. ‘‘లాంఛ‌న ప్రాయం కాన‌టువంటి రెండో శిఖ‌ర స‌మ్మేళ‌నం లో పాలు పంచుకోవడం కోసం భార‌త‌దేశాని కి విచ్చేసినందుకు అధ్య‌క్షుడు శ్రీ శీ జిన్ పింగ్ కు నేను ధ‌న్య‌వాదాలు తెలియ‌జేస్తున్నాను. #ChennaiConnect భార‌త‌దేశం-చైనా సంబంధాల లో గొప్ప గ‌తి ని జోడించ‌గ‌లుగుతుంది. ఇది మ‌న దేశాల ప్ర‌జ‌ల‌ తో పాటు ప్ర‌పంచాని కి సైతం ప్ర‌యోజ‌నకారి అవుతుంది’’ అని ప్ర‌ధాన మంత్రి అన్నారు.
కొత్త సంవ‌త్స‌రం రోజు న దేశ ప్ర‌జ‌ల‌ కు శుభాకాంక్ష‌లు తెలిపిన ప్ర‌ధాన మంత్రి

దేశ ప్ర‌జ‌ల‌ కు ప్ర‌ధాన మంత్రి శ్రీ న‌రేంద్ర మోదీ నూత‌న సంవ‌త్స‌ర శుభాకాంక్ష‌లు తెలిపారు. “2019వ సంవ‌త్సరం ప్ర‌తి ఒక్క‌రి కి సంతోష‌దాయ‌కం అగుగాక‌; ప్ర‌తి ఒక్క‌రు సంతోషం గాను, ఆరోగ్యం గాను ఉందురుగాక‌. 2019వ సంవ‌త్స‌రం లో మీ యొక్క అభిలాష‌లన్నీ నెర‌వేరాల‌ంటూ ఆ ఈశ్వ‌రుడి ని నేను ప్రార్థిస్తున్నాను” అని ఒక సందేశం లో ప్ర‌ధాన మంత్రి పేర్కొన్నారు.
అనుపమ్ ఖేర్ గారి మాతృమూర్తిఆశీర్వాదాలకు గాను ధన్యవాదాలు తెలిపిన ప్రధాన మంత్రి

శ్రీ అనుపమ్ ఖేర్ యొక్క తల్లి గారి కి మరియు దేశ ప్రజల కు వారు అందించినటువంటి ఆశీస్సుల కు గాను ప్ర‌ధాన మంత్రి శ్రీ న‌రేంద్ర మోదీ ధన్యవాదాల ను వ్యక్తం చేశారు. శ్రీ అనుపమ్ ఖేర్ ఈ రోజు న ప్రధాన మంత్రి ని కలుసుకొని, తన తల్లి గారు ప్రధాన మంత్రి కి ఇవ్వమన్న ఒక రుద్రాక్ష మాల ను శ్రీ నరేంద్ర మోదీ కి సమర్పించారు. ప్రధాన మంత్రి ఒక ట్వీట్ లో – ‘‘చాలా చాలా ధన్యవాదాలు @AnupamPKher గారు. ఇది గౌరవనీయులైన తల్లిగారు మరియు దేశప్రజల ఆశీర్వాదాలే, అవి భరత మాత కు సేవ చేయడం కోసం నాకు ఎల్లప్పుడూ ప్రేరణ ను ఇస్తూ వస్తుంటాయి.’’ అని పేర్కొన్నారు.
అక్ర‌మ వ‌ల‌స‌దారులను తిప్పి పంప‌డానికి సంబంధించి భార‌త‌దేశానికి మ‌రియు యునైటెడ్ కింగ్‌డ‌మ్ కు మ‌రియు నార్దన్ ఐర్లాండ్ కు మ‌ధ్య ఎమ్ఒయు కు ఆమోదం తెలిపిన మంత్రివ‌ర్గం

అక్ర‌మ వ‌ల‌స‌దారులను తిప్పి పంప‌డానికి సంబంధించి భార‌త‌దేశం మ‌రియు యునైటెడ్ కింగ్‌డ‌మ్ మరియు నార్దన్ ఐర్లాండ్ కు మ‌ధ్య కుదిరినటువంటి ఎమ్ఒయు కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ప్ర‌యోజ‌నాలు: ఎమ్ఒయు తుదిరూపాన్ని సంతరించుకొన్న తరువాత, దౌత్య‌ప‌ర‌మైన పాస్ పోర్టుల‌ను క‌లిగి ఉన్న వారికి వీజా ఫ్రీ అగ్రిమెంట్ మ‌రియు చ‌ట్ట‌బ‌ద్ధంగా యుకె కు ప్ర‌యాణిస్తున్న వారికి యుకె వీజా రెజీమ్ స‌ర‌ళీక‌ర‌ణ‌కు మార్గాన్ని సుగ‌మం చేయగలదు. ఇది జాతీయ‌త ప‌ర‌మైన రుజువును స‌రి చూసిన అనంత‌రం అవ‌త‌లి ప‌క్షం యొక్క భూభాగంలో మ‌కాం పెట్టేందుకు ఎటువంటి న్యాయ‌ప‌ర‌మైన ప్రాతిప‌దిక లేని వారిని వెనుక‌కు పంపివేసేందుకు రంగాన్ని సిద్ధం చేస్తుంది. దీని వల్ల ఒక నిర్దిష్ట కాలావ‌ధి లో అవ‌త‌లి ప‌క్షానికి చెందిన భూభాగంలో చట్టవిరుద్ధంగా బ‌స చేస్తూ ప‌ట్టుబ‌డినటువంటి దేశస్తుల‌ను వెనుక‌కు పంపివేసే ప్ర‌క్రియ‌ను సరళతరం చేయ‌డం సాధ్యమవుతుంది.
షిల్లాంగ్ ఛాంబర్ గాయక బృందానికి చెందిన శ్రీ నీల్ నాంగ్‌ కిన్రిహ్ మృతికి సంతాపం ప్రకటించిన – ప్రధానమంత్రి

షిల్లాంగ్ ఛాంబ‌ర్ గాయక బృందానికి గురువు, నిర్వాహకుడు శ్రీ నీల్ నాంగ్‌ కిన్రిహ్ మృతి పట్ల ప్ర‌ధాన మంత్రి శ్రీ న‌రేంద్ర మోదీ, విచారం వ్యక్తం చేశారు. ఈ మేరకు సామాజిక మాధ్యమం ద్వారా ప్రధానమంత్రి ఒక ట్వీట్ చేస్తూ, “ప్రపంచవ్యాప్తంగా ప్రేక్షకులను ఆకట్టుకున్న షిల్లాంగ్ ఛాంబర్ గాయక బృందానికి శ్రీ నీల్ నాంగ్‌ కిన్రిహ్ అత్యుత్తమ గురువు. వారి అద్భుతమైన ప్రదర్శనలను నేను కూడా చూశాను. ఆయన చాలా త్వరగా మనల్ని విడిచి వెళ్ళి పోవడం విచారకరం. ఆయన సృజనాత్మకత ఎప్పటికీ గుర్తుండిపోతుంది. ఆయన కుటుంబ సభ్యులకు, అభిమానులకు నా సానుభూతి తెలియజేస్తున్నాను. వారి పవిత్ర ఆత్మకు శాంతి కలగాలని ప్రార్ధిస్తున్నాను.” అని పేర్కొన్నారు.
సైనిక దినోత్స‌వ సంద‌ర్భంగా భార‌తీయ సైన్య ప‌రిశోధ‌కుల‌కు స‌ర్టిఫికెట్లను ప్ర‌దానం చేసిన ప్ర‌ధాని

భార‌తీయ సైన్యానికి చెందిన ప‌లువురు ప‌రిశోధ‌కుల‌కు ప్ర‌ధాని శ్రీ న‌రేంద్ర మోదీ ఈ రోజున స‌ర్టిఫికెట్ల‌ను ప్ర‌దానం చేశారు. క‌మ్యూనికేష‌న్లరంగంలోను, ఉగ్ర‌వాద వ్య‌తిరేక కార్య‌క్ర‌మాల్లోను, సిమ్యులేష‌న్ విభాగంలోను వైవిధ్య‌మైన ప‌రిశోధ‌న‌లు చేసి నూత‌న విష‌యాల‌ను, ప‌రిక‌రాల‌ను క‌నిపెట్టిన‌వారికి ఈ స‌ర్టిఫికెట్ల‌ను ప్ర‌దానం చేయ‌డం జ‌రిగింది. సైనిక దినోత్స‌వం సంద‌ర్భంగా సైనిక బ‌ల‌గాల ప్ర‌ధాన అధిప‌తి నివాసంలో ఏర్పాటైన ఎట్ హోమ్ కార్య‌క్ర‌మంలో ప్ర‌ధాని ఈ స‌ర్టిఫికెట్ల‌ను పరిశోధ‌కుల‌కు అందించారు. ఈ కార్య‌క్ర‌మంలో ర‌క్ష‌ణ శాఖ మంత్రి శ్రీ మ‌నోహ‌ర్ పారిక‌ర్ కూడా పాల్గొన్నారు. స‌ర్టిఫికెట్ల‌ను అందుకున్న ప‌రిశోధ‌నాత్మ‌క అధికారులు ఆర్మీ చీఫ్ స‌మ‌క్షంలో తాము క‌నిపెట్టిన అంశాల‌గురించి ప్ర‌ధానికి వివ‌రించారు.
ప్ర‌ధాన‌ మంత్రి కి మరియు లావో పీపుల్స్ డెమక్రాటిక్ రిపబ్లిక్ ప్రధాని డాక్టర్ థోంగ్ లోవున్ సిసోవులిథ్ కు మ‌ధ్య టెలిఫోన్ ద్వారా జరిగిన సంభాష‌ణ‌

లావో పీపుల్స్ డెమక్రాటిక్ రిపబ్లిక్ ప్రధాని డాక్టర్ థోంగ్ లోవున్ సిసోవులిథ్ తో ప్ర‌ధాన‌ మంత్రి శ్రీ న‌రేంద్ర మోదీ ఈ రోజు న టెలిఫోన్ ద్వారా సంభాషించారు. విశ్వమారి కోవిడ్-19 రువ్వుతున్న ఆరోగ్య సంబంధిత సవాళ్ల పట్ల మరియు ఆర్థికపరమైనటువంటి సవాళ్ల పట్ల నేత లు ఇద్దరూ వారి వారి ఆలోచనల ను ఒకరి కి మరొకరు వెల్లడి చేసుకొన్నారు. ప్రపంచవ్యాప్త వ్యాధి యొక్క వ్యాప్తి ని అరికట్టడం కోసం లావో పిడిఆర్ ప్రభుత్వం చేపట్టిన ప్రభావశీల చర్యల ను ప్రధాన మంత్రి ప్రశంసించారు. కోవిడ్ సమసిపోయిన అనంతరం రూపుదాల్చే ప్రపంచం లో అంతర్జాతీయ సహకారం ఆవశ్యకత ఎంతయినా ఉంటుందని, అలాగే ఉత్తమమైన అభ్యాసాల ను మరియు అనుభవాల ను పంచుకోవలసిన అవసరం కూడా ఉంటుందని ఉభయ నేత లు అంగీకరించారు. లావోస్ తో భారతదేశం యొక్క చరిత్రాత్మక బంధాల ను మరియు సాంస్కృతిక బంధాల ను ప్రధాన మంత్రి ప్రముఖం గా ప్రస్తావించారు. వాత్ ఫో లోని ప్రపంచ వారసత్వ స్థలం యొక్క పునరుద్ధరణ లో ప్రమేయం పట్ల కూడా ఆయన సంతృప్తి ని వ్యక్తం చేశారు. లావోస్ యొక్క అభివృద్ధి కార్యక్రమాల కు, సామర్థ్య నిర్మాణం మరియు ఉపకార వేతనాల విషయం లో భారతదేశం అందిస్తున్న మద్దతు కు గాను ప్రధాన మంత్రి కి లావోస్ ప్రధాని ధన్యవాదాలు తెలిపారు. భారతదేశాని కి దరిదాపుల లో గల పొరుగుదేశాల లో మహత్వపూర్ణ భాగస్వామి గా ఉన్నటువంటి లావో పిడిఆర్ తో అభివృద్ధియుత భాగస్వామ్యాన్ని కొనసాగించేందుకు భారతదేశం వచనబద్ధురాలై ఉందని ప్రధాన మంత్రి పునరుద్ఘాటించారు.
జెనీవా లో స్విస్ సి ఇ ఒ లతో ప్రధాన మంత్రి భేటీ; ఆర్థిక బంధాల బలోపేతంపై దృష్టి కేంద్రీక‌ర‌ణ‌

వ్యాపారం, సాంకేతిక విజ్ఞానం, నైపుణ్యాల అభివృద్ధి మరియు పునరుత్పాదక శక్తి అంశాలలో సహకారంపై స్విస్ అధ్యక్షునితో చర్చలు ప్రధాన మంత్రి తన అయిదు దేశాల పర్యటన మూడో రోజు జెనీవాలో స్విస్ ముఖ్య కార్యనిర్వహణ అధికారులు (సి ఇ ఒ ల)తో బిజినెస్ రౌండ్ టేబుల్ సమావేశంలో పాల్గొన్నారు. పలు రంగాలకు చెందిన సి ఇ ఒ లు సమావేశంలో పాల్గొనడంతో ఆర్థిక బంధాలను పటిష్టపరచుకోవడంపై ప్రధానంగా దృష్టి కేంద్రీకృతం అయింది. ఎ బి బి, లాఫార్జ్, నొవార్తిస్, నెస్లే, రీటర్, రోష్ వగైరా స్విస్ వ్యాపార రంగంలో పలువురు ప్రముఖులు ప్రధాన మంత్రితో జరిగిన రౌండ్ టేబుల్ సమావేశానికి హాజరయ్యారు. వ్యాపార రంగ ప్రముఖులను ఉద్దేశించి ప్రధాన మంత్రి మాట్లాడుతూ, భారతదేశ ఆర్థిక వ్యవస్థ వేగంగా ఎదుగుతోందని, మా అభివృద్ధి అవసరాలు, స్విస్ బలాలు కలిస్తే ప్రయోజనం కలుగుతుందన్నారు. ఇరు దేశాలకు మధ్య ఆర్థిక సంబంధాలు దృఢంగా, గతిశీలంగా ఉండడంతో తాను సంతోషిస్తున్నట్లు ఆయన చెప్పారు. భారతదేశం ఒక్క 125 కోట్ల మంది ప్రజలు నివసిస్తున్న దేశం మాత్రమే కాదని, మా దగ్గర ప్రావీణ్యాలు ఉన్నాయి, ఇంకా.. వ్యాపారం కోసం ఎటువంటి దాపరికం లేని ప్రభుత్వం పనిచేస్తోంది అని శ్రీ మోదీ చెప్పారు. భారతదేశం ప్రపంచ శ్రేణి ప్రమాణాలు కలిగిన తయారీ రంగం కోసం ఆకాంక్షిస్తోందని, అందుకని స్విస్ తరహా నైపుణ్యాభివృద్ధి భారతదేశానికి ఎంతో పొంతన కలిగినదని ప్రధాన మంత్రి చెప్పారు. అంతకుముందు, ప్రధాన మంత్రి భారతదేశం, స్విట్జర్లాండ్ ల ద్వైపాక్షిక బహుముఖీన సంబంధాలపై స్విస్ అధ్యక్షుడు శ్రీ శ్నీడర్ అమ్మాన్ తో కలసి సమీక్షించారు. వ్యాపారం,సాంకేతిక విజ్ఞానం, నైపుణ్యాలకు మెరుగులు దిద్దడం, నవీకరణయోగ్యమైన శక్తి రంగాలలో సహకారం వారి చర్చలలో చోటు చేసుకొంది. ఉమ్మడి కట్టుబాట్లు, విలువలు, ఉభయ దేశాల ప్రజల మధ్య సంబంధాలు, ఆర్థిక సంబంధాలు అనేవి భారతదేశం మరియు స్విట్జర్లాండ్ సంబంధాలను నూతన శిఖరాలకు చేర్చగలుగుతాయని ప్రధాన మంత్రి తన అభిప్రాయాలను వెల్లడించారు. సి ఇ ఆర్ ఎన్ కు చెందిన శాస్త్రవేత్తలు, విద్యార్థులతో కూడిన ఒక బృందం కూడా ఈ రోజు జెనీవాలో ప్రధాన మంత్రిని కలుసుకొంది.
సిఖ్కు ప్రతినిధి వర్గం తోఈ రోజు న తన నివాసం లో సమావేశమైన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు న తన నివాసం 7 లోక్ కల్యాణ్ మార్గ్ లో ఓ సిఖ్కు ప్రతినిధి వర్గం తో సమావేశమయ్యారు. ప్రధాన మంత్రి జన్మదినం సందర్భం లో దిల్లీ లోని గురుద్వారా శ్రీ బాలా సాహిబ్ జీ ఒక ‘అఖండ్ పాఠ్’ ను నిర్వహించింది. సెప్టెంబర్ 15వ తేదీ నాడు మొదలైన ‘అఖండ్ పాఠ్’ ప్రధాన మంత్రి పుట్టిన రోజైనటువంటి సెప్టెంబర్ 17వ తేదీ న పూర్తి అయింది. సిఖ్కు ప్రతినిధి వర్గం ప్రధాన మంత్రి ని కలుసుకొని, గురుద్వారా నుండి ప్రసాదాన్ని ఇవ్వడం తో పాటు ఆశీర్వాదాల ను కూడా అందజేసింది. సమావేశం సాగిన క్రమం లో, సిఖ్కు ప్రతినిధి వర్గం ప్రధాన మంత్రి కి ఒక పగ్ డీ ని అలంకరించడంతో పాటుగా ఒక శిరోపా ను కూడా ప్రదానం చేసి మరీ సత్కరించింది. ప్రధాన మంత్రి కి దీర్ఘ జీవనం కోసం మరియు చక్కని స్వస్థత కోసం ఒక అర్ దాస్ (ప్రార్థన) ను కూడా జరపడమైంది. సిఖ్కు సముదాయం యొక్క గౌరవం కోసం, సంక్షేమం కోసం పథ నిర్దేశక కార్యక్రమాల ను చేపట్టినందుకు గాను ప్రధాన మంత్రి కి ప్రతినిధి వర్గం ధన్యవాదాల ను కూడా తెలిపింది. డిసెంబర్ 26వ తేదీ ని ‘‘వీర్ బాల్ దివస్’’ గా ప్రకటించడం, కర్ తార్ పుర్ సాహిబ్ కారిడోర్ ను పున:ప్రారంభించడం, గురుద్వారా లు నడిపే లంగర్ లకు జిఎస్ టి ని తొలగించడం, గురు గ్రంథ్ సాహిబ్ యొక్క ప్రతులు భారతదేశం నుండి అఫ్ గానిస్తాన్ కు చేరేటట్టు చూడడం వంటి ప్రధాన మంత్రి చేపట్టిన అనేక ప్రయాసల ను గురించి వారు ఈ సందర్భం లో ప్రస్తావించారు. సిఖ్కు ప్రతినిధి వర్గం లో అఖిల భారత కేంద్రీయ గురు సింహ్ సభ యొక్క అధ్యక్షుడు శ్రీ తార్ వీందర్ సింహ్ మార్వా, అఖిల భారత కేంద్రీయ గురు సింహ్ సభ యొక్క వర్కింగ్ ప్రెసిడెంటు శ్రీ వీర్ సింహ్, కేంద్రీయ గురు సింహ్ సభ యొక్క దిల్లీ అధిపతి శ్రీ నవీన్ సింహ్ భండారి, గురుద్వారా సింహ్ సభ యొక్క ప్రెసిడెంటు శ్రీ హర్ బన్స్ సింహ్ మరియు గురుద్వారా సింహ్ సభ యొక్క హెడ్ గ్రంథి శ్రీ రాజీందర్ సింహ్ లు ఉన్నారు.
“జ్యుడీషియల్ రిఫామ్స్ – రీసెంట్ గ్లోబల్ ట్రెండ్స్” గ్రంథాన్ని ఆవిష్కరించిన ప్ర‌ధాన మంత్రి; తొలి ప్రతిని రాష్ట్రపతికి అందజేశారు

ప్ర‌ధాన మంత్రి శ్రీ న‌రేంద్ర మోదీ “జ్యుడీషియల్ రిఫామ్స్ – రీసెంట్ గ్లోబల్ ట్రెండ్స్” గ్రంథాన్ని ఈ రోజు ఆవిష్కరించారు. ఆ పుస్తకం ఒకటో ప్రతి ని రాష్ట్రపతి శ్రీ ప్రణబ్ ముఖర్జీ కి అందించారు. ఈ సందర్భంగా ప్రధాన మంత్రి మాట్లాడుతూ, మారుతున్న సాంకేతిక విజ్ఞానానికి, నూతనమూ, పరస్పర ఆధారితమూ అయిన ప్రపంచ క్రమానికి అనుగుణంగా భారతదేశం సమ స్థాయిలో ఉండాలన్నారు. ప్రపంచంలో కీలకమైన పాత్రను పోషించే అవకాశం భారతదేశానికి ఉందని, ఆ అవకాశాన్ని సద్వినియోగపరచుకోవాలంటే, వేగంగా చోటుచేసుకొంటున్న మార్పులకు తగ్గట్టు విధానాలను భారతదేశం త్వరితగతిన రూపొందించుకొని తీరాలన్నారు. రోజుకు ఒక చట్టం వంతున రద్దు చేస్తానని తాను వాగ్దానం చేసిన విషయాన్ని ప్రధాన మంత్రి గుర్తుకు తెస్తూ, ఇప్పటి వరకు కేంద్ర ప్రభుత్వం సుమారు 1200 చట్టాలను రద్దుచేసినట్లు తెలిపారు. దక్షత కలిగిన పాలన న్యాయవ్యవస్థ భారాన్ని తగ్గించగలుగుతుందని ఆయన అన్నారు.
ప్రధాని దృష్టికి కార్యదర్శుల బృందాలు రెండింటి సూచనలు, సలహాలు

పరిపాలనలో వేరు వేరు రంగాలకు సంబంధించి తీసుకురాదగిన మార్పులను సూచించాలని కార్యదర్శులకు ప్రధాన మంత్రి ఇచ్చిన సూచనలకు అనుగుణంగా, కార్యదర్శుల బృందాలు రెండు ఈ రోజు (2016 జనవరి 21న) తమ సూచనలను, సలహాలను ప్రధాని శ్రీ నరేంద్ర మోదీ దృష్టికి తీసుకువచ్చాయి. (i) అన్ని రంగాలలోను సమాన స్థాయిలతో కూడిన శీఘ్ర వృధ్ధి, (ii) ఉపాధి కల్పన వ్యూహాలు.. అనే రెండు అంశాల పైన ఈ బృందాలు తమ నివేదికలను సమర్పించాయి. ప్రధాన మంత్రి ముగింపు ఉపన్యాసం ఇస్తూ, కార్యదర్శులతో కూడిన మొత్తం ఎనిమిది బృందాలు చేసిన కృషిని మెచ్చుకున్నారు. వారంతా కలసికట్టుగా దేశ హితం కోసం మంచి మంచి ఆలోచనలు చేశారని ఆయన అన్నారు. ఈ యావత్తు ప్రక్రియలో దాదాపు 10,000 పని గంటలు వెచ్చించిన అధికారులను ప్రదాని ప్రశంసించారు. ఈ కార్యక్రమంలో కేంద్ర మంత్రులు శ్రీమతి సుష్మా స్వరాజ్, శ్రీ మనోహర్ పార్రీకర్, ఇంకా భారత ప్రభుత్వ కార్యదర్శులు అందరు పాల్గొన్నారు. ప్రధానికి నివేదిక సమర్పిస్తున్నప్పుడు, ఆ తరువాత ప్రధాన మంత్రి సహా కేంద్ర మంత్రులు, సభికులలోని పలువురు ఆయా అంశాలపై ప్రశ్నలు అడగటమే కాకుండా తమ తమ సూచనలను కూడా అందించారు.
నాగౌర్ లో జ‌రిగిన రోడ్డు ప్ర‌మాదం బాధితులకు ప‌రిహారం చెల్లింపునకు ఆమోదం తెలిపిన ప్ర‌ధాన మంత్రి

రాజ‌స్థాన్ లోని నాగౌర్ లో జ‌రిగిన ఒక రోడ్డు ప్ర‌మాదం ఘ‌ట‌న బాధితుల కు ప‌రిహారం చెల్లింపున కు ప్ర‌ధాన మంత్రి శ్రీ న‌రేంద్ర మోదీ ఆమోదం తెలిపారు. ‘‘రాజ‌స్థాన్ లోని నాగౌర్ లో ఓ ప్ర‌మాద‌ ఘటన లో ప్రాణాలను కోల్పోయిన వ్య‌క్తుల ద‌గ్గ‌రి సంబంధికులకు పిఎమ్ఎన్ఆర్ఎఫ్ నుంచి 2 ల‌క్ష‌ల రూపాయ‌ల వంతున ప‌రిహారాన్ని ఇచ్చేందుకు ప్ర‌ధాన మంత్రి ఆమోదం తెలిపారు. గాయ‌ప‌డిన వారికి 50,000 రూపాయ‌లు ఇవ్వ‌డం జ‌రుగుతుంది’’ అని ప్ర‌ధాన మంత్రి కార్యాల‌యం ఒక ట్వీట్ లో తెలిపింది.
మహారాష్ట్ర రోజ్ గార్ మేళా ను ఉద్దేశించి ప్రసంగించిన ప్రధాన మంత్రి

మహారాష్ట్ర ప్రభుత్వం ఆధ్వర్యం లో ఏర్పాటైన రోజ్ గార్ మేళా ను ఉద్దేశించి ప్రధాన మంత్రి శ్రీ నరేంద్ర మోదీ ఈ రోజు న వీడియో సందేశం మాధ్యం ద్వారా ప్రసంగించారు. ధన్ తేరస్ నాడు రోజ్ గార్ మేళా భావన కు ప్రధాన మంత్రి శుభారంభం చేశారు. కేంద్ర ప్రభుత్వం స్థాయి లో పది లక్షల ఉద్యోగాల ను అందించడం కోసం తలపెట్టిన ఉద్యమం లో ఇది ఆరంభ దశ. అది మొదలు, ప్రధాన మంత్రి గుజరాత్ మరియు జమ్ము కశ్మీర్ ప్రభుత్వాల ఆధ్వర్యం లో సాగిన రోజ్ గార్ మేళా ల ను ఉద్దేశించి ప్రసంగించారు. ‘‘అంత స్వల్ప కాలం లో రోజ్ గార్ మేళా ను నిర్వహిస్తుండడాన్ని బట్టి చూస్తే మహారాష్ట్ర ప్రభుత్వం యువతీయువకుల కు ఉద్యోగాల ను ఇచ్చే దిశ లో బలమైన సంకల్పాన్ని చాటుకొంటూ ముందుకు సాగిపోతోందన్నది స్పష్టం. రాబోయే కాలాల్లో అటువంటి రోజ్ గార్ మేళా లను మహారాష్ట్ర లో మరింత గా విస్తరించగలరని తెలిసి నేను కూడా సంతోషిస్తున్నాను.’’ అని శ్రీ నరేంద్ర మోదీ అన్నారు. మహారాష్ట్ర హోం డిపార్ట్ మెంటు లో మరియు గ్రామీణ అభివృద్ధి విభాగం లో వేల కొద్దీ నియామకాలు చోటు చేసుకోనున్నాయి. అమృత కాలం లో అభి వృద్ధి చెందిన దేశం గా రూపొందాలనే లక్ష్యాన్ని అందుకోవాలని దేశం కృషి చేస్తోందని, ఈ ప్రక్రియ లో యువత కీలకమైన పాత్ర ను పోషించనున్నట్లు ప్రధాన మంత్రి పునరుద్ఘాటించారు. ‘‘మారుతున్న కాలాల్లో కొలువుల స్వభావం శర వేగం గా మారిపోతున్నది. ప్రభుత్వం కూడాను వేరు వేరు రకాల ఉద్యోగాల కై అవకాశాల ను అదే పని గా సృజించుకొంటూ పోతోంది.’’ అని ఆయన అన్నారు. ముద్ర పథకం యువత కు అదనపు ఒప్పందం ఏదీ లేకుండానే రుణాల ను ఇస్తున్నది. మరి ఇరవై లక్షల కోట్ల రూపాయల విలువ కలిగిన రుణాల ను ఇప్పటికే పంపిణీ చేయడమైంది అని ఆయన అన్నారు. అదే విధం గా, స్టార్ట్– అప్స్ ను మరియు ఎమ్ఎస్ఎమ్ఇ రంగాన్ని పెద్ద ఎత్తున సమర్థించడం జరుగుతోంది. మహారాష్ట్ర లో యువతీయువకులు దీని ద్వారా లాభపడ్డారు అని కూడా ఆయన అన్నారు. ప్రభుత్వం యొక్క ప్రయాసల లో అత్యంత ముఖ్యమైనటువంటి విషయం ఏమిటి అంటే అది ఉద్యోగం మరియు స్వతంత్రోపాధి లకు సంబంధించిన ఈ అవకాశాలు అందరికీ.. దళితుల కు, వెనుకబడిన వర్గాల వారి కి, ఆదివాసి వ్యక్తుల కు, సాధారణ శ్రేణి కి, ఇంకా మహిళల కు.. సమానం గా అందుతున్నాయి’’ అని ప్రధాన మంత్రి స్పష్టం చేశారు. స్వయం సహాయ సమూహాల తో అనుబంధాన్ని కలిగివున్నటువంటి 8 కోట్ల మంది మహిళ లు 5 లక్షల కోట్ల రూపాయల విలువైన సహాయం పొందినట్లు ప్రధాన మంత్రి ప్రస్తావించారు. ‘‘ప్రస్తుతం, దేశం లో మౌలిక సదుపాయాల రంగం, సమాచార సాంకేతిక విజ్ఞ‌ాన రంగం మరియు ఇతర రంగాల లో ప్రభుత్వం పెడుతున్న రెకార్డు స్థాయి పెట్టుబడులు కొత్త ఉద్యోగావకాశాల ను కల్పిస్తున్నాయి’’ అని ప్రధాన మంత్రి అన్నారు. మహారాష్ట్ర విషయానికి వస్తే, ఈ రాష్ట్రాని కి 2 లక్షల కోట్ల రూపాయల కు పైగా విలువ కలిగిన దాదాపు 225 ప్రాజెక్టుల కు కేంద్ర ప్రభుత్వం ఆమోదం తెలిపింది అని ప్రధాన మంత్రి వెల్లడించారు. 75 వేల కోట్ల రూపాయల విలువైన రైల్ వే ప్రాజెక్టు ల తో పాటు గా 50 కోట్ల విలువైన ఆధునిక రహదారులకు ఆమోదాన్ని తెలపడమైంది. ‘‘ఈ ప్రాజెక్టుల పనులు అయితే నిర్మాణాధీనం లో ఉండడం గాని లేదా పనులు అతి త్వరలో మొదలవడం గాని జరుగనుంది’’ అని ఆయన అన్నారు. ‘‘ప్రభుత్వం ఎప్పుడయితే అంత పెద్ద మొత్తాన్ని మౌలిక సదుపాయాల కల్పన పైన ఖర్చు చేస్తుందో, దాని వల్ల లక్షల కొద్దీ నూతన ఉద్యోగ అవకాశాలు అందివస్తాయి’’ అని చెబుతూ ప్రధాన మంత్రి తన ప్రసంగాన్ని ముగించారు.
రాజ్య సభ ఎమ్ పి డాక్టర్ మహేంద్ర ప్రసాద్ కన్నుమూత పట్ల సంతాపాన్ని వ్యక్తం చేసిన ప్ర‌ధాన మంత్రి

రాజ్య సభ ఎమ్ పి డాక్టర్ మహేంద్ర ప్రసాద్ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ ప్రగాఢ దు:ఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘రాజ్య సభ ఎమ్ పి డాక్టర్ మహేంద్ర ప్రసాద్ గారి కన్నుమూత వార్త తెలిసి దు:ఖితుడిని అయ్యాను. ఆయన అనేక సంవత్సరాల పాటు పార్లమెంటు కు సేవలందించారు. అనేక సాముదాయిక సేవా ప్రయాసల లో ఆయన ఎల్లప్పుడూ ముందు ఉండేవారు. ఆయన ఎల్లప్పుడూ బిహార్ గురించి, బిహార్ ప్రజల సంక్షేమం గురించి గళమెత్తుతూ వచ్చారు. ఆయన కుటుంబానికి ఇదే నా సంతాపం. ఓమ్ శాంతి.’’ అని పేర్కొన్నారు.
లాచిత్ బోడ్ఫుకన్ జయంతికి ప్రధాని శ్రీ నరేంద్ర మోదీ జోహార్లు

అసోమ్ ప్రముఖుడు లాచిత్ బోడ్ఫుకన్ జయంతిని పురస్కరించుకొని ప్రధాన మంత్రి శ్రీ నరేంద్ర మోదీ ఆయనకు జోహార్లు అర్పించారు. ” లాచిత్ బోడ్ఫుకన్ జయంతి సందర్భంగా ఆయనకు ఇవే నా జోహార్లు. ఆయన భారత్కు గర్వకారణం. సరాయిఘాట్ సమరంలో ఆయన ప్రదర్శించిన శౌర్య సాహసాలు ఎన్నటికీ మరపురానివి ” అని ప్రధాని శ్లాఘించారు.
బిఎస్ఎఫ్ స్థాపన దినం సందర్భం లో బిఎస్ఎఫ్ సిబ్బంది కి శుభాకాంక్షలుతెలిపిన ప్రధాన మంత్రి

బిఎస్ఎఫ్ స్థాపన దినం సందర్భం లో బిఎస్ఎఫ్ సిబ్బంది కి మరియు వారి కుటుంబాల కు ప్రధాన మంత్రి శ్రీ నరేంద్ర మోదీ శుభాకాంక్షలను వ్యక్తం చేశారు. భారతదేశాన్ని రక్షించడం లో మరియు మన దేశ ప్రజల కు అత్యంత తత్పరత తో సేవల ను అందించడం లో బిఎస్ఎఫ్ కు విశిష్టమైనటువంటి ట్రేక్ రెకార్డు ఉందని ప్రధాన మంత్రి స్పష్టం చేశారు. ప్రధాన మంత్రి ఒక ట్వీట్ లో – ‘‘యావత్తు @BSF_India సిబ్బంది కి మరియు వారి కుటుంబాల కు ఇవే స్థాపన దిన శుభాకాంక్షలు. ఇది ఒక ఎటువంటి దళం అంటే ఈ దళాని కి భారతదేశాన్ని రక్షించడం లోను మరియు మన దేశ ప్రజల కు అత్యంత తత్పరత తో సేవల ను అందించడం లోను ఒక శ్రేష్ఠమైనటువంటి ట్రేక్ రెకార్డు ఉంది. ప్రాకృతిక ఆపద ల వంటి సవాళ్ళ తో నిండిన స్థితుల లో బిఎస్ఎఫ్ చేపట్టిన పవిత్రమైనటువంటి కార్యాల ను కూడాను నేను ప్రశంసిస్తున్నాను.’’ అని పేర్కొన్నారు.
ఫిబ్ర‌వ‌రి 18వ మరియు 19వ తేదీల‌లో మ‌హారాష్ట్ర‌, ఇంకా క‌ర్నాట‌క లను  సంద‌ర్శించ‌నున్న ప్ర‌ధాన‌ మంత్రి

ప్ర‌ధాన‌ మంత్రి శ్రీ న‌రేంద్ర మోదీ ఫిబ్ర‌వ‌రి 18వ,19వ తేదీల‌లో మ‌హారాష్ట్ర‌లో మరియు క‌ర్నాట‌క లో ప‌ర్య‌టించ‌నున్నారు. ప్ర‌ధాన‌ మంత్రి ఫిబ్ర‌వ‌రి 18 వ‌ తేదీ నాడు మ‌ధ్యాహ్నానికల్లా ముంబయి కి చేరుకొంటారు. ఆయన న‌వీ ముంబయిలో ఒక కార్యక్రమానికి హాజరవుతారు. అదే న‌వీ ముంబయి అంత‌ర్జాతీయ విమానాశ్ర‌య ప‌నుల‌కు శంకు స్థాప‌న సంద‌ర్భంగా ఏర్పాటైన కార్య‌క్ర‌మం. ఆ కార్య‌క్ర‌మంలో భాగంగానే, జెఎన్ పిటి లోని నాలుగో కంటేన‌ర్ టర్మిన‌ల్‌ ను ప్రధాన మంత్రి దేశ ప్రజలకు అంకితం చేస్తారు. ‘‘మేగ్నెటిక్ మ‌హారాష్ట్ర: క‌న్వ‌ర్జెన్స్ 2018’’ పేరుతో ఏర్పాటయ్యే గ్లోబ‌ల్ ఇన్వెస్టర్స్ స‌మిట్ లో ప్ర‌ధాన‌ మంత్రి ప్రారంభోప‌న్యాసం చేస్తారు. ప్ర‌ధాన మంత్రి యూనివ‌ర్సిటీ ఆఫ్ ముంబయి లో వాధ్ వానీ ఇన్ స్టిట్యూట్ ఫ‌ర్ ఆర్టిఫిశియ‌ల్ ఇంటెలిజెన్స్‌ ను ప్రారంభిస్తారు. అనంత‌రం ప్ర‌ధాన‌ మంత్రి క‌ర్నాట‌క‌ లోని మైసూరుకు బ‌య‌లుదేరి వెళ్తారు. ఫిబ్ర‌వ‌రి 19వ తేదీ నాడు ప్ర‌ధాన మంత్రి హైద‌రాబాద్‌లో జ‌రుగుతున్న వరల్డ్ కాన్ఫరెన్స్ ఆన్ ఇన్ఫర్మేశన్ టెక్నాల‌జీ ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగిస్తారు. ఆయన బాహుబ‌లి మ‌హామ‌స్త‌కాభిషేక మ‌హోత్స‌వంలో పాలుపంచుకోవడం కోసం శ్రావ‌ణబెళ‌గోళ కు చేరుకొంటారు. మైసూరు రైల్వే స్టేష‌న్‌లో జ‌రిగే ఒక కార్య‌క్ర‌మంలో, మైసూరు- బెంగ‌ళూరు మ‌ధ్య విద్యుదీక‌రించిన రైల్వే లైన్‌ ను దేశ ప్రజలకు ప్ర‌ధాన‌ మంత్రి అంకితం చేస్తారు. మైసూరు, ఉద‌య్‌పుర్‌ ల మ‌ధ్య రాకపోకలు జరిపే ప్యాలెస్ క్వీన్ హ‌ంస‌ఫర్ ఎక్స్‌ప్రెస్ కు జెండా ను చూపించి ఆ రైలును ఆయన ప్రారంభిస్తారు. మైసూరులో ఓ జన స‌భ‌లో సైతం ప్ర‌ధాన మంత్రి ప్ర‌సంగించనున్నారు.
ప్ర‌ధాన మంత్రి తో స‌మావేశ‌మైన‌ యుఎస్ఎ విదేశీ వ్య‌వ‌హారాల శాఖ మంత్రి మ‌రియు యుఎస్ఎ ర‌క్ష‌ణ శాఖ మంత్రి

ప్ర‌ధాన మంత్రి శ్రీ న‌రేంద్ర మోదీ తో యుఎస్ విదేశీ వ్యవహారాల శాఖ మంత్రి శ్రీ మైఖేల్ పోంపియో మ‌రియు యుఎస్ రక్షణ శాఖ మంత్రి శ్రీ జేమ్స్ మేటిస్ ఈ రోజు స‌మావేశ‌మ‌య్యారు. వారు అధ్య‌క్షుడు శ్రీ ట్రంప్ యొక్క శుభాకాంక్ష‌ల‌ను ప్ర‌ధాన మంత్రి కి అంద‌జేశారు. అధ్య‌క్షుడు శ్రీ ట్రంప్ తో తాను జ‌రిపిన సంభాష‌ణ‌ ల‌ను ప్ర‌ధాన మంత్రి ఈ సందర్భంగా ఆప్యాయంగా గుర్తు కు తెచ్చుకొన్నారు. అలాగే, ఆయ‌న‌కు కూడా త‌న శుభాకాంక్ష‌ల‌ను అంద‌జేయ‌వ‌ల‌సిందిగా మంత్రుల‌కు విజ్ఞప్తి చేశారు. అంత‌ క్రితం ఈ రోజు జరిగిన 2+2 ముఖాముఖి సంభాష‌ణ‌ల కార్య‌క్ర‌మం ఫ‌ల‌ప్ర‌దమైందని, ఆ కార్యక్రమం నిర్మాణ‌త్మ‌కం గా సాగిందని ప్ర‌ధాన మంత్రి దృష్టి కి మంత్రులు తీసుకువచ్చారు. ఉభ‌య దేశాల మ‌ధ్య తొలి సారి గా 2+2 ముఖాముఖి సంభాష‌ణ‌ల కార్య‌క్ర‌మాన్ని నిర్వ‌హించినందుకు గాను ఇరువురు మంత్రుల‌ ను, ఈ కార్య‌క్ర‌మం లో వారితో పాలుపంచుకొన్న కేంద్ర విదేశీ వ్య‌వ‌హారాల శాఖ మంత్రి ని మ‌రియు కేంద్ర ర‌క్ష‌ణ శాఖ మంత్రి ని ప్ర‌ధాన మంత్రి అభినందించారు.
పిఎస్ఎల్‌వి ని విజ‌య‌వంతం గా ప్ర‌యోగించినందుకు గాను ఐఎస్ఆర్ఒ ను అభినందించిన ప్ర‌ధాన మంత్రి

పిఎస్ఎల్‌వి ని విజ‌య‌వంతం గా ప్ర‌యోగించినందుకు గాను ఐఎస్ఆర్ఒ (‘ఇస్రో’)కు ప్ర‌ధాన మంత్రి శ్రీ న‌రేంద్ర మోదీ అభినందనలు తెలిపారు. ‘‘పిఎస్ఎల్‌వి ని మ‌రో సారి విజ‌య‌వంతం గా ప్ర‌యోగించిన మ‌న అంత‌రిక్ష శాస్త్రవేత్త ల‌కు ఇవే హృద‌యపూర్వ‌క అభినంద‌న‌లు. భార‌త‌దేశాని కి చెందిన ప్ర‌తిభావంతులైన విద్యార్థులు నిర్మించిన ‘క‌లాంశాట్’ను ఈ ప్రయోగం క‌క్ష్య‌ లోకి ప్ర‌వేశ‌పెట్టింది. ఈ ప్ర‌యోగం తో సూక్ష్మ భూమ్యాక‌ర్ష‌ణ శ‌క్తి తాలూకు ప్ర‌యోగాల కై క‌క్ష్య లోకి ప్ర‌వేశించేందుకు ఒక ప్లాట్ ఫారం గా రోదసి రాకెట్టు యొక్క నాలుగో ద‌శ ను వినియోగించుకొన్నటువంటి తొలి దేశం అనే ఖ్యాతి ని కూడా భార‌త‌దేశం సంపాదించింది’’ అని ఒక సందేశం లో ప్ర‌ధాన మంత్రి పేర్కొన్నారు.
జావెలిన్ త్రో పురుషుల ఫైన‌ల్ లో స్వ‌ర్ణాన్ని గెలుచుకొన్న శ్రీ‌ నీర‌జ్ చోప్ డా కు అభినంద‌న‌లు తెలిపిన ప్ర‌ధాన మంత్రి

ఇండోనేశియా లోని జ‌కార్తా – పాలెంబాంగ్ లో జరుగుతున్న 18వ ఏశియ‌న్ గేమ్స్-2018 లో జావెలిన్ త్రో పురుషుల ఫైన‌ల్స్ విభాగం లో స్వ‌ర్ణాన్ని గెలుచుకొన్నందుకు గాను శ్రీ నీర‌జ్ చోప్ డా కు ప్ర‌ధాన మంత్రి శ్రీ న‌రేంద్ర మోదీ అభినందనలు తెలిపారు. “నీర‌జ్ చోప్ డా గారు మైదానం లో ఉన్నారంటే, ఆయ‌న అత్యుత్త‌మ ప్ర‌ద‌ర్శ‌న ను ఇస్తార‌ని మనం ఆశించ‌వ‌చ్చు. ఈ యువ ప్ర‌తిభాశాలి జావెలిన్ త్రో పురుషుల ఫైన‌ల్ లో స్వ‌ర్ణాన్ని గెలుచుకోవ‌డం ద్వారా భార‌త‌దేశానికి సంతోషాన్ని పంచిపెట్టారు. ఒక కొత్త జాతీయ రికార్డు ను నెల‌కొల్పినందుకు కూడా ఆయ‌న‌ ను మ‌నం అభినందిద్దాం” అని ప్ర‌ధాన మంత్రి త‌న సందేశం లో పేర్కొన్నారు.
1971 లో పోరాడిన సాహ‌సిక సైనికుల‌ను విజ‌య్ దివ‌స్ సంద‌ర్భం గా స్మ‌రించుకొన్న ప్ర‌ధాన మంత్రి

1971 లో పోరాటం సలిపిన ధైర్యవంతులైనటువంటి జ‌వానుల‌ను ప్ర‌ధాన మంత్రి శ్రీ న‌రేంద్ర మోదీ విజ‌య్ దివ‌స్ సంద‌ర్భం గా స్మ‌రించుకొన్నారు. “నేడే విజ‌య్ దివ‌స్‌. 1971 లో పోరు సలిపిన శూర సైనికుల యొక్క అజేయమైనటువంటి స్ఫూర్తి ని మ‌నం గుర్తు కు తెచ్చుకొందాం. వారి స్థిరమైన సాహసం మరియు దేశభ‌క్తి మ‌న దేశం సుర‌క్షితం గా ఉండేటట్టు చూశాయి. వారి సేవ భార‌త‌దేశం లో ప్ర‌తి ఒక్క‌రి కి సదా ప్రేర‌ణదాయ‌కం గా నిలుస్తాయి” అని ఒక సందేశం లో ప్ర‌ధాన మంత్రి పేర్కొన్నారు.
నేషనల్ గ్రీన్ హైడ్రోజన్ మిషన్ కు కేంద్ర మంత్రివర్గం  ఆమోదం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం నేషనల్ గ్రీన్ హైడ్రోజన్ మిషన్ కు ఆమోదం తెలిపింది. ఈ మిషన్ ప్రారంభ వ్యయం రూ.19,744 కోట్లు కాగా, ఇందులో సైట్ (ఎస్ ఐ జి హెచ్ టి) కార్యక్రమానికి రూ.17,490 కోట్లు, పైలట్ ప్రాజెక్టులకు రూ.1,466 కోట్లు, పరిశోధన, అభివృద్ధి కోసం రూ.400 కోట్లు, ఇతర మిషన్ భాగాలకు రూ.388 కోట్లు కేటాయించారు. సంబంధిత కాంపోనెంట్ ల అమలు కోసం ఎంఎన్ ఆర్ ఈ పథకం మార్గదర్శకాలను రూపొందిస్తుంది. ఈ మిషన్ ఫలితంగా 2030 నాటికి ఈ క్రింది ఫలితాలు వచ్చే అవకాశం ఉంది వస్తాయి:
వరిష్ఠ క‌వి శ్రీ‌ కేదార్‌నాథ్ సింగ్ మృతి ప‌ట్ల సంతాపం తెలిపిన‌ ప్ర‌ధాన మంత్రి

వరిష్ఠ హిందీ క‌వి శ్రీ కేదార్‌నాథ్ సింగ్ మ‌ర‌ణం ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. ‘‘మహా క‌వి, ర‌చ‌యిత శ్రీ కేదార్‌నాథ్ సింగ్ మ‌ర‌ణం తీవ్ర దు:ఖదాయకం. ఆయ‌న ప్ర‌జా జీవ‌నం లోని మనోభావాల‌కు త‌న క‌విత్వంలో స్థానం కల్పించారు. సాహితీ జగత్తుకు మ‌రియు సాధార‌ణ ప్ర‌జానీకానికి ఆయ‌న ఎల్ల‌ప్ప‌టికీ ఒక ప్రేర‌ణ‌గా నిలుస్తారు’’ అని ప్ర‌ధాన మంత్రి త‌న సందేశంలో పేర్కొన్నారు. శ్రీ కేదార్‌నాథ్ సింగ్ కు 2013 లో జ్ఞాన‌పీఠ్ పుర‌స్కారాన్ని ప్ర‌దానం చేయ‌డం జ‌రిగింది. ‘‘అభీ బిల్‌కుల్ అభీ’’, ‘‘జ‌మీన్ పాక్ ర‌హీ హై’’, ‘‘అకాల్‌ మే సార‌స్’’ త‌దిత‌ర సాహితీ కృతుల ద్వారా ఆయ‌న ప్ర‌సిద్ధికెక్కారు.
మహిళా దినోత్సవం సందర్భంగా నారీ శక్తికి ప్రణామం చేసిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ నారీ శక్తికి నమస్కరించారు. ‘‘మహిళా దినోత్సవం సందర్భంగా మహిళా శక్తికి ఇదే నా ప్రణామం. మహిళల విజయాలు మనకు గర్వ కారణం. భారతదేశం మహిళల అభివృద్ధి నుండి మహిళల నాయకత్వంలో అభివృద్ధి సాధన దిశగా పయనిస్తోంది’’ అని ప్రధాన మంత్రి తన సందేశంలో పేర్కొన్నారు.
పండిట్‌ మదన్‌ మోహన్‌ మాలవీయ జయంతి సందర్భంగా ప్రధానమంత్రి నివాళి

పండిట్‌ మదన్‌ మోహన్‌ మాలవీయ జయంతి నేపథ్యంలో ప్రధానమంత్రి శ్రీ నరేంద్ర మోదీ ఆయన నివాళి అర్పించారు. విద్యా రంగాన్ని సుసంపన్నం చేయడంలో ఆ మహనీయుడు చేసిన కృషి చిరస్మరణీయమని శ్రీ మోదీ గుర్తుచేసుకున్నారు. ఈ మేరకు ఒక ట్వీట్‌ద్వారా ఇచ్చిన సందేశంలో: “భరతమాత ప్రియపుత్రుడైన మహామన పండిట్ మదన్ మోహన్ మాలవీయ జయంతి సందర్భంగా ఆయనకు నా నివాళి. దేశంలో విద్యారంగం శ్రేయస్సు కోసం ఆయన తన జీవితాన్ని అంకితం చేశారు. ఈ దిశగా ఆయన చేసిన అవిరళ కృషి ఎప్పటికీ ప్రజల హృదయాల్లో నిలిచిపోతుంది” అని ప్రధానమంత్రి పేర్కొన్నారు.